গেল ১০ বছর ধরে যাঁর সঙ্গে তাঁর শ্রেষ্ঠত্বের দ্বৈরথ, সেই মেসির মধ্যে এই ক্ষুধার প্রকাশটাই দেখা যাচ্ছে না চলতি বিশ্বকাপে। এ জন্য অবশ্য তাঁর সতীর্থদের কাঠগড়ায় দাঁড় করিয়েছেন আর্জেন্টিনার কোচ হোর্হে সাম্পাওলি। কিন্তু মেসি নিজেও তো প্রথম ম্যাচে পেনাল্টি থেকে গোল করতে পারেননি! ক্রোয়েশিয়ার বিপক্ষে ছিলেন নিজের ছায়া হয়ে। ম্যাচ শেষ হওয়ার সঙ্গে সঙ্গে কারো দিকে না তাকিয়ে সোজা হেঁটে ঢুকে গেছেন ড্রেসিংরুমে। ক্রোধের স্পষ্ট বহিঃপ্রকাশ ছিল সেখানে। শুধু তো আর্জেন্টিনার বিশ্বকাপ জয়ের স্বপ্ন না, ‘ফিফা দ্য বেস্ট’ বা ‘ব্যালন ডি’অর’-এর মতো ব্যক্তিগত শ্রেষ্ঠত্বের মুকুট জয়ের আশাও তো কমে যাচ্ছে তাঁর ক্রমেই।